Jean Paul Farrugia Jean Paul Farrugia (Pietà, 21 ta' Marzu 1992) hu plejer tal-futbol Malti li jilgħab mat-tim ta' FC Chiasso fiċ-Challenge League fl-Iżvizzera. Jean Paul ilu ma' Hibernians minn mindu iddebutta bil-flokk iswed u abjad fis-sena 2008. Jean Paul Farrugia twieled il-Pietà. Hu beda l-karriera tiegħu maż-żgħażagħ ta' Hibernians u seraq ix-xena tal-futbol Malti meta fl-età ta' 16-il sena sar l-iżgħar plejer li qatt skorja fil-kampjonat Malti. L-istaġun 2008–09 intemm b'mod mill-aktar pożittiv, hekk kif rebaħ l-unur ta' "L-Iktar Plejer Promettenti" fil-Melita Malta Football Awards 2009 fl-istess staġun fejn Hibernians kisbu l-għaxar titlu tal-kampjonat fl-istorja.